મન્ના ડેના આલાપના સંમોહનમાં ખેંચાતી નાયિકા. પહાડીની નીચે દેખાતા વિશાળ ખેતરો. અવાજની દિશામાં મીટ માંડતી મોહિની. બોંગોનો તાલબદ્ધ ધ્વનિ. વાંસળીની સુરાવલિ. દોટ મૂકતી નાયિકા. ‘ઉસને કહા થા’ વાળા ગીતની જેમ અહીં પણ ઝૂલાઓ.(દ્રષ્યાવલિ માં પણ ઘણું જ સામ્ય છે). સાથે મોહિનીની સખીઓ. મોહનનો મિત્ર ચંદ્રૂ (આગા) મોહનની સાથે છે જે એની પ્રિયતમા કિટ્ટી (વિજયાલક્ષ્મી) ની તસવીર પર પુષ્પવૃષ્ટિ કરતો દેખાય છે. મુખડાનો પ્રારંભ :